NY TIDS VISDOM - GUDDOMMELIG INDSIGT - Studiegruppe
2024-09-19 18:30 - 21:00, 2024-10-03 18:30 - 21:00, 2024-10-17 18:30 - 21:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter efterårssæsonen hos TFK torsdag den 22. august kl. 18:30 – 21:00 og mødes i lige uger følgende torsdage:5. & 19. september, 3. & 17. & 31. oktober, 14. & 28. november og endelig 12. december 2024.

Alle er Velkomne og alle kan være med.Gruppen er færdige med de første to små bind af Grevens bøger, – og i gang med 3. bind ”AKTIV HANDLEN” Bogen hjælper os til at forstå, hvad der sker, når vi åbner os for Lyset og siger Ja til at blive lysarbejdere på Jorden i den Nye Tidsalder, som vi er inde i nu. Bøgerne er kanaliseret af Inge Olsen fra en gruppe af 7. stråles højtudviklede mennesker.

Vi starter og læser side 47-56 i bind 3, som omhandler menneskenes store misforståelse, at Jorden er det virkelige liv og ikke kun en af mange livsformer i universet, som vi skal lære at kende. Vi tager 10-15 sider ad gangen, læser, undersøger, mediterer og taler om teksten og glæder os over energierne.
Alle kan følge med og alle er meget velkomne.
Pris pr. gang: 25/40 kr. for medlemmer/gæster.
Hvis du bor lang væk, er det muligt at være med online.

Yderligere information hos hos Andreas Stampe-Villadsen, 2711 2841 eller mail andreas.villadsen@gmail.com

Den Indre Sol – Holistisk motion (før fuldmånemeditation)
2024-09-20 18:00 - 18:45, 2024-10-18 18:00 - 18:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 18:00 – 18:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

FULDMÅNEMEDITATION I JOMFRUENS TEGN ved DEN INDRE SOL
2024-09-20 19:00 - 20:30
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:

Åndedrætsmeditation, Meditativ cirkeldans, Mantrasang og Jordhealingsmeditation.

Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.Efter meditationen vil du modtage inspiration fra et englekort.

Eksakt fuldmånetidspunkt er onsdag d. 18. september kl. 04:36:43

Månedens spirituelle mantra: ”Jeg er moderen og barnet. Jeg er Gud, jeg er materie”

Arrangementet er gratis, og kræver ingen tilmelding. Du møder bare op.

Du er velkommen til at give en donation til hjælp til betaling af huslejen.Vi anbefaler 50 kr. men alt er velkomment.Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og MichaelEmail: denindresol@gmail.comtlf. 61330508www.facebook.com/denindresol

ID: 240920MED

Center for Levende Teosofi
2024-09-22 11:00 - 12:30, 2024-10-13 11:00 - 12:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Meditation, healing og verdenstjeneste
Center for Levende Teosofi er et spirituelt fokus med særlig vægt på verdenstjeneste og udvikling af sjælens potentiale.
Gennem dynamisk meditation bliver mennesket bedre i stand til at kontrollere personligheden, udfolde de højere talenter og opleve enhed i livet. Og det kan afdække aspekter af den indre sande natur, det Højere Selv eller bevidsthed, som det kan bruge til gavn i eget liv og andres liv.
Healing kan afbalancere de finere legemer og energier, og gennem sand healing sker der en overførsel af Helligånden og højere åndelige energier. Healing er en af de bedste måder at perfektionere sjæl og personlighed. Sand healing styrker ligesom meditation forbindelsen til sjælen og det Højere Selv.
Verdenstjeneste er et åndeligt esoterisk arbejde, som har til formål at heale Jorden og menneskeheden, og enhver tjeneste bygger på principperne fra den Ædle Ottefoldige Vej og Rette Menneskelige Forbindelser. En tjeneste er uselvisk arbejde, at vise viljen til det gode, at udfolde livets indre formål, at blive en lysbærer og at oplyse Jorden og menneskeheden. Dette arbejde er en del af den nye tidsalders ceremonielle praksis for verdenstjenere.
Derudover afholdes der meditationer, tjenester og healing via Zoom.
Fysiske tjenester afholdes hos Teosofisk Forening København på følgende datoer til og med januar 2025:
Søndag d. 25. august 2024 kl. 11: Hjerte Healings Tjeneste
Søndag d. 22. september 2024 kl. 11: Den Hellige Moders Tjeneste
Søndag d. 13. oktober 2024 kl. 11: Opstandelses Tjeneste
Søndag d. 10. november 2024 kl. 11: Det Opstandne Livs Healingstjeneste
Søndag d. 8. december 2024 kl. 11: Heart Flow Healingstjeneste
Tirsdag d. 24. december 2024 kl. 11: Juletjeneste / Hjerte Healings Tjeneste
Tirsdag d. 31. december 2024 kl. 11: Nytårstjeneste / Kosmisk Tjeneste
Søndag d. 26. januar 2025 kl. 11: Den Guddommelige Sandheds Tjeneste
For yderligere oplysninger besøg hjemmesiden: https://www.levendeteosofi.dk/da/
Center for Levende Teosofi

Den Indre Sol – Holistisk motion (før foredrag)
2024-09-23 17:00 - 17:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 17:00 – 17:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael
Email: denindresol@gmail.com
tlf. 61330508

6. stråle: DEN RELIGIØSE DIMENSION OG NY TIDS SPIRITUEL RELIGIØSITET, foredrag, kanalisering og meditation ved Den Indre Sol
2024-09-23 18:00 - 20:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Inden foredraget er der Holistisk Motion ved den Indre Sol:
Qi gong og åndedræt og lyd på chakraerne kl. 17-17.45.
Betaling: 25 kr.
Se nærmere beskrivelse: link

Den religiøse dimension, den religiøse impuls og essensen i alle religioner/Den Nye Verdensreligion.
Hvordan bliver du i stand til at hengive dig og overgive dig til din sjæl og den guddommelige dimension herigennem?
Og hvorfor er det så vigtigt at være åben for den åndelige dimension for at være et helt menneske?
Kom og vær med til at styrke lyset på Jorden og vær med til at lave en lysindstrømning i Teosofisk Forening.

OVERORDNET TEMA – 12 MANDAGE (se nedenfor)
Hjertets vej – Åndelig udvikling i Den Nye Tid
Centrale temaer på Den Nye Tids Åndelige Udviklingsvej
Entré: 50 kr. for medlemmer og 100 kr, for gæster
Tilmelding: Ingen tilmelding – bare kom – alle er velkomne!

Den Indre Sol: Ziadria og Michael
Email: denindresol@gmail.com
tlf. 61330508
Mandag 15/4 2024 – 1. stråle, Den Guddommelige Vilje og Påskens Kærlighedsstrøm
Mandag 13/5 2024 – 2. stråle, Den Guddommelige Kærlighed og Pinsens kærlighedsstrøm
Mandag 10/6 2024 – 3. stråle, Hjertets Kommunikation, kanalisering og clairvoyance
Mandag 15/7 2024 – 4. stråle, Den Nødvendige smerte – Harmoni gennem konflikt
Mandag 26/8 2024 – 5. stråle, Kend dig selv – og bliv integreret med din Sjæl og Solengel
Mandag 23/9 2024 – 6. stråle, Den Religiøse Dimension og Ny Tids Spirituel religiøsitet
Mandag 21/10 2024 – 7. stråle, Det Spirituelle menneske og Den Nye Tids Verdensborger
Mandag 18/11 2024 – 8. stråle, Jordens lysarbejdere og deres livsopgaver
Mandag 9/12 2024 – 9.stråle, Den Spirituelle Jul og De Kosmiske Indvielser i Den Nye Tid
Mandag 20/1 2025 -10. stråle, Kosmisk Bevidsthed og Den Store Stilhed
Mandag 17/2 2025 – 11. stråle, Det Karmiske Råd og Den Karmiske Lov i Den Nye Tid
Mandag 17/3 2025 – 12.-13 stråle, Helligånden, Gralsgudinden og Den Feminine Kærlighed

ID: 240923DISffn

VIDENSKAB MØDER SPIRITUALITET: Forstærk din praksis med kognitiv videnskab - foredrag v/Claus Springborg
2024-09-24 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dette foredrag udforsker, hvordan moderne kognitiv videnskab kan berige vores forståelse og praksis af traditionelle spirituelle udviklingsveje. Du kommer til at høre om en transformationsrejse, der har strakt sig over flere årtier.
Rejsen starter i naturvidenskab, bevæger sig gennem en række møder med åndelige mestre og mystikere for derpå at vende tilbage til et møde, der transformerer begge verdener.
Det er en rejse, der var drevet af et dybt ønske om en videnskab, der ikke reducerer, og en spiritualitet der ikke er ukritisk.
Deltagerne vil få indsigt i praktiske værktøjer og metoder, der brobygger mellem videnskab og spiritualitet, og som kan anvendes til at fordybe meditation, self-inquiry og andre spirituelle teknikker.
Foredraget er for alle der søger en dybere forståelse af sammenhængen mellem sind, krop og ånd, og som ønsker at berige deres spirituelle rejse med indsigter fra den moderne kognitionsvidenskab.

Om underviseren:
Claus har studeret forskellige veje inden for personlig udvikling i årtier, herunder studier med anerkendte mestre som Claudio Naranjo i Enneagrammet, Chökyi Nyima Rinpoche i tibetansk buddhisme og Faisal Muqaddam i Diamond Logos essens arbejde. Han har en master practitioner i NLP og har gennemført et ph.d.-projekt ved Cranfield University, UK, hvor han integrerede moderne kognitiv videnskab, spirituel udvikling og ledelsesudvikling.
Hans forskning er offentliggjort i flere bøger og akademiske artikler. Han er stifter af Sensing Mind Institute, hvor han udbyder en efteruddannelse for terapeuter i teknikker til at inddrage essensarbejde og opmærksomhed på væren i den terapeutiske process. I hans “fritid” underviser han i ledelse og entreprenørskab på Copenhagen Business School.

Pris: 90/120 kr. for medlemmer/gæster.
Betaling: Beløbet betales ved indgangen.
Der er også mulighed for at deltage ONLINE, bestil billet inden foredraget!

#åndsvidenskab
ID: 240924CSPffnTFK

Hearts and Hands Healing
2024-09-25 17:30 - 19:00, 2024-10-02 17:30 - 19:00, 2024-10-09 17:30 - 19:00, 2024-10-16 17:30 - 19:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healingEr du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00Der er ingen forudbestilling.Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

DESVÆRRE AFLYST: HELBREDELSESTJENESTE v/Jørgen Skov fra Liberal Katolsk Kirke
2024-09-26 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
NÆSTE DATO: 24. okt. 2024.
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

Lucille studiegruppe
2024-10-01 14:30 - 17:00, 2024-10-15 14:30 - 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Efteråret 2024 sæsonstart: Tirsdag den 20. august kl. 14.30 – 17.00. Herefter hver anden tirsdag i lige uger.

Tirsdag d. 20. august, 3. september, 17. september, 1. oktober, 15. oktober, 29. oktober, 12. november, 26. november og 10. december

Gruppen er åben for nye medlemmer de første 2 måneder af sæsonen!

I efteråret 2024 læser vi sammen “Skabende tænkning” af Lucille Cederkran.

Information og tilmelding:Katja MørkebergTlf.: 28791536 e-mail: katjaliv@gmail.com

“Den menneskelige familie står i dag på tærsklen til en ny erfaring,nemlig sjælsbevidsthed.

Sjælens Natur er skrevet for at hjælpe mennesket i dets søgen efter sin sjæl.

Tankeformen kan kontaktes som en abstraktion gennem meditation,og må derefter omsættes til konkret form af den mediterende.”

Pris pr. gang: 25/40 kr. for medlemmer/gæster.

BROENS RELATION TIL SAMARBEJDE, MØDET MED VOGTEREN OG ENGLEN, online foredrag v/ Lene Pape
2024-10-01 19:00 - 21:30
Dette er nr. 10 af i alt 12 online foredrag i 2024. Alle foredrag vil omhandle temaet “Livet i broen” = “antahkarana”.Der vil være forskellige foredragsholdere, som bidrager.Disse online foredrag vil blive afholdt den første tirsdag i hver måned igennem hele 2024 – et esoterisk samarbejde mellem Teosofisk Forening København, Den Gyldne Cirkel og Teosofisk Forening Aalborg.

Dette foredrag vil udforske betydningen af samarbejde på vejen over antahkarana-broen. Vi vil diskutere, hvordan samarbejde med vores indre vogter og engel kan støtte os i vores spirituelle rejse. Der vil være fokus på at forstå og opbygge broen mellem vores personlige bevidsthed og disse vejledende kræfter, der kan ledsage os og give os støtte og indsigt på vores rejse.

Menneskeheden og os som enkeltindivider står nu over for et stort åndeligt skridt. Tærskelvogteren og nærværelsens engel er faste ledsagere på indvielsesvejen.

Vi oplever, jo længere vi kommer på vejen, at når vi skal tage de endelige skridt over broen – ind i nye verdner, nye bevidstheder – så står vores tærskelvogter, vores personligheds skyggesider, i vejen for, at vi kan forcere broen helt.

De underbevidste lag skabt i tidligere og nuværende inkarnationer har vi samlet i et ”Væsen”, der indtil nu har beskyttet os og hjulpet os med Personlighedens udvikling og overlevelse her på jorden. Nu er tiden til gennem forståelse at tage arbejdet med at forvandle tærskelvogteren til kræfter, der kan bruges i vores sjæls arbejde som menneske på jorden.

Mange mennesker har fået bygget en forbindelse, en ”lysbro”, mellem hypofysen og pinealkirtlen, Denne lysbro er forbindelsen mellem den integrerede personlighed, som kommer til udtryk via pandecentret/hypofysen, og sjælen, som kommer til udtryk via hovedcentret/pinealkirtlen.

Mennesket er herefter ikke længere en personlighed, der tror, at det har en sjæl − det ved, det er en sjæl, som kommer til udtryk gennem en personlighed.

Lene Pape har gennem mange år arbejdet og interesseret sig for den indre side af livet. Studeret mange forskellige traditioner, der beskriver den sjælelige og åndelige side af Verden. Oplevet mange spændende energifyldte åndelige steder i Europa på lys-/energirejser. Er fortrolig med ritualarbejde gennem mange år i forskellige grupper og loger samt en barndom med glæde for kirkeritualer. Underviser og foredragsholder i bl.a. grundforståelse af Teosofi, Esoterisk astrologi , Englelæren, Herkules myteforståelse, samt Hildegaard af Bingen.

Pris: 90/120 kr. for medlemmer/gæster.

Tilmelding og betaling: Via billetsystemet angivet herunder.

#antahkarana #lysbroen #lysarbejder

ID: 241001LPAfonTFK

Kabbalah Livets træ - Studiegruppe
2024-10-03 14:00 - 16:00, 2024-10-17 14:00 - 16:00
Efteråret 2024 sæsonstart: Torsdag den 22. august kl. 14:00 – 16:00Herefter torsdag i lige uger til og med den 12. december 2024.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding:Jette Hottenroth JensenTlf.: 29726694e-mail: jette@hottenroth.com
Pris pr. gang: 25/40 kr. for medlemmer/gæster.

Efteråret 2024 sæsonstart: Torsdag den 22. august kl. 14:00 – 16:00Herefter torsdag i lige uger til og med den 12. december 2024.

Tag med på en rejse i dit eget indre univers med mulighed for at opleve Kabbalah’ens mangfoldigheder. Vær med til at opleve Livets Træ, som er et billede af dig selv, dit eget indre spirituelle univers. Livets Træ rummer så mange erkendelser, at det har givet anledning til intens forskning af spirituel søgende mennesker gennem tiderne. Livets træ indeholder både planeter, tarotkort, farver, symboler, hebraiske bogstaver, ærkeengle, numerologi og kroppen.

Vi starter dagen med at meditere i træet. Vi deler oplevelserne fra meditationen – og ser så sammen på den enkelte Sti`s aspekter fra mange sider i livets træ. I dette forår går vi i dybden med en sti pr. gang tillige med det tilhørende hebraiske bogstav m.m.

Vi tager udgangspunkt i alle bøger, der omhandler Kabbalah, – sammen med tarotkortene A.E. Waites Rider Tarot og Crowley Tarot ABC. Alt materiale vedr. Kabbalah kan inddrages i studiet sammen med søgning på nettet.

Alle er velkomne!

Information og tilmelding:Jette Hottenroth JensenTlf.: 29726694e-mail: jette@hottenroth.com
Pris pr. gang: 25/40 kr. for medlemmer/gæster.

Esoterisk meditation – studiegruppe
2024-10-03 18:30 - 21:00, 2024-10-17 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi starter efterårssæsonen hos TFK torsdag den 22 august kl. 18:30 – 21.
Vi mødes i lige uger følgende torsdage:
5.&19.sept., 3.&17.&31.okt., 14.&28.nov., og endelig 12.dec. 2024.

Søg og du skal finde.
Går du rundt med fornemmelsen af at dine indre styrker og indsigter ikke kommer til udtryk i din dagligdag, og at du ikke lige kan finde den type meditation, der vil understøtte virkeliggørelsen af netop dette, er esoterisk meditation gruppe måske lige noget for dig.
Esoterisk meditationsgruppe er funderet i Alice A. Bailey litteraturen, der som en af de få leverer en række bud på, hvilke meditationsformer, der gavner specifikke problemstillinger.
Vi arbejder bevidst med de tre grundlæggende meditationsformer: Mindfullness, Raja Yoga og Agni Yoga, hvor vi gennem eksperimenter og deling af erfaringer når dybere erkendelser af de indre ressourcer, som søger at komme til udtryk. Det er en grundlæggende antagelse , at ethvert menneske er sin egen vej, og at vi gør alt, hvad vi kan for at understøtte realiseringen af dette i den enkelte.
Information og tilmelding, kontakt enten Hanne eller Carsten:
Hanne Thorhauge
Tlf: 21 35 84 66
e-mail: hannethorhauge@mail.dk
Carsten Hald
Tlf: 51 17 05 97
e-mail: chald.live@gmail.com
Pris pr. gang: 25/40 kr. for medlemmer/gæster

Antakharana videnskaben er videnskaben om den tredobbelte tråd, som har eksisteret fra tidernes morgen og forbinder det individuelle menneske med dets monadiske kilde.
Erkendelsen af denne tråd og dens bevidste anvendelse, som Vejen og metoden til stadig ekspanderende kontakter kommer relativt sent i udviklingsprocessen.
Djwhal Khul

MAGIKERSKOLE #5, kursus v/Kim Pedersen
2024-10-05 10:00 - 2024-10-06 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Lørdag og søndag d. 5.-6. oktober 2024 kl. 10:00-17:00. Kursusrække over 5 år, hver weekend har tilknyttet en online opfølgningsaften.

Magikerskolens forløb er inspireret af Alice A. Baileys bog HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension.

Femte weekend 5.-6. oktober

Femte regel. Sjælen og dens tankeformer, hjerte strube og øje opvækkelsen af centrene. Side 169 til 222.
Fjerde stråles vej til indvielse
Ceremonien. Integration.

Datoer aftales med deltagerne for opfølgningsaften. Nye deltagere er velkomne i hele forløbet!

Program for hele kursusrækken kan hentes her

Pris: 1 weekend. Medlemmer/gæster: 1.350/1.550 kr. I prisen indgår kaffe, the og lette traktementer. Frokosten sørger man selv for.

Tilmelding og betaling: Se Billetter nederst under begivenheden. Ved framelding tilbageholdes 100 kr. til administration. Bemærk: Din plads er først reserveret, når beløbet er modtaget.

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden.

Se nærmere på hjemmesiden: www.bkimpedersen.dk

Magiker skole: Inspirationskilde: ”Hvid Magi” (Alice A. Bailey)

I den nye tid hører vi om, at der er flere nye stråler (udover de kendte 7), som vil give os en dybere relation både til magi og ligeledes også til ceremonielt virke. Vi kommer nok til se nye måder at organiserer os på i grupper. Dette forløb er inspireret af Alice A. Baileys forfatterskab gennem bogen HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension. I forløbet, som strækker sig over en femårig periode med tre weekender om året (hver med en opfølgende aften, som ligger mellem reglerne) kommer vi igennem de 15 regler med 1 regel pr. weekend. De opfølgende aftener kommer til at foregå online, men weekenderne vil foregå fysisk i Teosofisk forening København i tiden fra kl. 10-17. Vi kommer til at klarlægge den menneskelige sjæls natur og dens samhørighed med solsystemet og kosmos. Dette omfatter grupperelationer som et indledende skridt til at anskueliggøre forholdet mellem det Højere Selv og legemerne, som dette selv kan anvende og derved bringe klarhed i almindelig opfattelse af menneskenes konstitution. Vi kommer til at belyse problemer om ovennævnte evner og anvise regler for at sikre brugbare udviklinger. Bogen afsluttes med en appel til sjælen hos alle aspiranter, som læser disse instruktioner, om at samle deres kraft og forny deres løfte om at tjene menneskeheden. De nye stråler vil blive brugt i det ceremonielle arbejde, så hver weekend kommer til at indeholde en ceremoni, som igen er knyttet på de tre store fundamentale søjler: Viljen (til at udvide bevidstheden), Visdomsstrålen (til integration) Bevægelsesceremonien (som kommer til at ske igennem roser og ild).

Vi vil bruge temaer i Kabbalah til indvielses-arbejde. Du vil derfor blive introduceret til Kabbalah igennem ceremonielt arbejde og dens relation til Livets Træ, men Kabbalah-visdommen forventes at være et selvstudie. Vi kommer til at gå dybere ind i de 8 stråler og deres veje til indvielse til syntese-ashrammen.

Online-aftenerne vil vi bruge til samtale. Hvor er du henne? Hvad oplever du i forbindelse med dit studie eller forløbet? I disse runder kan vi lære at se, hvordan ashrammen påvirker gruppen og den enkelte. Disse opfølgende online-aftener vil være i tidsrummet fra klokken 18.30 til klokken 21.30. Også her vil der være meditation og en opfølgning på, hvad der skete i den sidste weekend, vi var sammen.

År 2023 og 2024 vil primært være knyttet til reglerne og deres arbejde på det mentale plan. I 2025 og en del af 2026 vil vi glide igennem astral-planets forunderlige, spændende verdener. Sidst i 2026 og 2027 vil vi komme ind på det fysiske og æteriske plan.

Og vi vil lade den indre Magiker bliver mere aktiv. Også i relation til engle- og devarigerne, Sol-engle og Nærværelsens-engle, ”Ånd og stof”.

PROBLEMER MED BILLETSYSTEMET – KONTAKT LENE PAPE 27632720, pape721@gmail.com

#magiker

ID: 241005BKPkfyTFK

ENOKS HEMMELIGHEDER – UNIVERSETS NØGLER, studiekreds ved Kim Pedersen
2024-10-07 10:15 - 16:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi fortsætter med at lade os inspirere af Hurtaks bog om Enoks universelle nøgler og hemmeligheder. Vi vil reflektere over stjernebillederne, f.eks. Nordstjernen, Orion, Store Bjørn, Sirius, Plejaderne og de tolv tegn i dyrekredsen. Vi kommer også rundt om de mange hierarkier og deres ledere.

Enoks hemmeligheder tager os med på en tusindår lang rejse i den græske mytologi og den hebraiske Kabbalah. De fortæller os om visdommen bag ærkeenglenes virke, om relationen til de mere moderne begreber som matematik og biokemi, og om intuitionshuse omgivet af floder fulde af levende ild.

Vi vil i studiekredsen anvende en bred vifte af åndsvidenskabelige kilder.

Studiekreds: Mandage efterår 2024 den 7. oktober og 4. november kl. 10.15-16.45

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Pris per gang 350/400 kr. for medlemmer/gæster. Betaling: Beløbet betales ved indgangen.

ID: 20241007BKPkfyTFK

Teosofisk Forening København

Sankt Knuds Vej 27A Frederiksberg C, København, 1903 Danmark

MAZDAZNAN - Studiegruppe
2024-10-07 18:30 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi mødes i Teosofisk Forenings lokaler den 1. mandag i måneden den 1. mandag i måneden kl. 18:30 – 21:00
Datoer efterår 2024: 9. september, 7. oktober, 4. november og 2. december
Her kan du få mulighed for at blive klogere på dit liv gennem en oldgammel livs-og visdomslære, som er evig aktuel. Mazdaznan (som betyder den mestrende tanke) er en holistisk og spirituel lære, med en meget smuk filosofi bag, som beskriver formålet med livet og verdens opbygning.
Meningen og målet med Mazdaznan er at give os den viden, vi skal bruge for at lære at mestre krop – sind – sjæl- højere selv. Det er en udviklingsvej, som er grundigt afprøvet gennem århundreder. På møderne vil der foruden oplæg være mange helhedsskabende lette fysiske øvelser, som vi akkompagnerer med sang for at opnå den gavnlige virkninger af stemmens/ lydens resonans i kroppen.
Se mere på mazdaznan.dk

Information og tilmelding:
Irrenne Peier
Tlf: 23347536
e-mail irrennepeier@hotmail.com
Pris pr. gang til Mazdaznan Størreforeningen: 60/80 kr. medlemmer/gæster

DIN INDRE SOLS KRAFT - om din lyskrops betydning og kvantehealingens frekvens, foredrag ved Line Rune Balling
2024-10-08 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hvad skal der til for, at vi som mennesker kan lægge de gamle mønstre bag os, og i stedet begynde at opleve en større samhørighed?
Ifølge Line Rune Balling så er vi i en tidsalder, hvor en ny kosmisk bevidsthed pibler frem hos rigtigt mange mennesker. En kosmisk bevidsthed, som netop bringer en grundlæggende følelse af samhørighed med sig.

Line oplever bl.a. denne udvikling som healer, hvor hun har erfaret, at energikroppen begynder at reagere og udvikle sig anderledes.
Hun oplever, at frekvensen under healing har ændret sig og stort set har et formål: At aktivere den indre sol og lyskroppen.
Det fortæller hun om på dette foredrag, hvor disse erfaringer kobles sammen med kvantehealing og en igangværende evolution fra Homo Sapiens til Homo Luminous.
Foredraget bliver en rejse med lyset fra den kosmiske sols frekvenser til dine celler og en aktivering af din lyskrop – det ekstra lag i auraen, som ifølge Line har afgørende betydning for menneskehedens fremtid.
Det hele pakkes ind i godt humør, hverdagseksempler og en portalåbning, så budskabet kan mærkes helt ind i cellerne.

Om Line Rune Balling:
Line er oprindelig læreruddannet med speciale i at støtte børn med diagnoser som autisme og ADHD. Hun er uddannet som massør, idrætsskadeterapeut og cand. mag.
Den spirituelle interesse medførte en uddannelse som certificeret englehealer ved Paul Skorpen på den Gyldne Cirkel (Theosis Institut), og hun har efterfølgende arbejdet som healer.
I 2016 startede hun Engleskolen Danmark, som blev en branchegodkendt healerskole sammen med sin daværende kompagnon. De udgav bogen “Du er en mester” og udviklede kortsættet “Galaktisk visdom” i 2019/20.
https://www.lineballing.dk

Pris: 90/120 kr. for medlemmer/gæster.
Betaling: Beløbet betales ved indgangen.
Det er også muligt at deltage Online. BESTIL BILLET inden foredraget.
#healing
ID: 241008LBAffnTFK

KVANTEMEDICIN -EN SKÅNSKOM VEJ TIL HELBREDELSE, foredrag v/Ingrid Stampe Villadsen
2024-10-15 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Der er også mulighed for at deltage ONLINE, bestil billet inden foredraget!
Alle kroppens organer og celler udsender elektriske og elektromagnetiske (EM) signaler, som er indbyrdes afhængige, H.C. Ørsted 1820. Kroppen opretholder sin balance ved at cellerne kommunikerer til hinanden via elektromagnetiske signaler. “Den menneskelige celle er et levende elektrisk og elektromagnetisk felt af muligheder og potentialer”, Dr. Deepak Chopra.
Der kan imidlertid opstå stressende tilstande, som bl.a. kan skyldes, at kroppen inficeres af sygdomsfremkaldende organismer som svampe, vira, bakterier eller parasitter, at kroppen udsættes for følelsesmæssig stress eller at kroppen bliver forgiftet af kemikaliker.
Aftenens foredrag vil omhandle forskellige typer af ubalancer, der kan genoprettes via kvantemedicin.
Kvantemedicin eller biofeedback bygger på den nyeste viden inden for bioteknologi, elektromagnetisme og kvantefysik. De elektromagnetiske signaler fra hele kroppen er kodet ind i et apparat. Apparatet angiver, hvilke reaktioner, processer eller organer i kroppen, der er i ubalance ved at måle klientens reaktion mod de indkodede normalniveauer. Hermed angives, hvilke dele af kroppen, der er ramt af stress, som derefter forsøges balanceret.
Det vil blive beskrevet, hvordan de forskellige mikroorganismer adskiller sig fra hinanden i deres levemåde. I apparatet er der indkodet EM aftryk fra over 400 forskellige parasitter, bakterier, virus, svampe og orme. En klient, der udviser et forøget signal fra en mikroorganisme/parasit, vil blive balanceret ved at bearbejde den pågældende parasit med EM signaler, der matcher parasitten, men i modfase.

Ingrid Stampe Villadsen er tidligere lektor i mikrobiologi på DTU. Hun har Forsket i Mikrobiologi i gærs molekylære biologi med fokus på DNA stofskiftet. Hun har undervist på DTU og folkeuniversitet og Center for ernæring om plantestoffer og ernæring, fedtstoffer, kolesterol og bio resonans. Hun er behandler med Biofeedback.
www.kvantemedicin.com

#terapi
Pris: 90/120 kr. for medlemmer/gæster.
Betaling: Beløbet betales ved indgangen.
Bemærk: Dette foredrag bliver ikke gemt, kun streamet – efter foredragsholderens ønske.
ID: 20241015ISVffnTFK

FULDMÅNEMEDITATION I VÆGTENS TEGN ved DEN INDRE SOL
2024-10-18 19:00 - 20:30
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:

Åndedrætsmeditation, Meditativ cirkeldans, Mantrasang og Jordhealingsmeditation.

Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.Efter meditationen vil du modtage inspiration fra et englekort.

Eksakt fuldmånetidspunkt er torsdag d. 17. oktober kl. 13:27:54

Månedens spirituelle mantra: ”Jeg vælger den vej, der går mellem de to store kraftlinjer”

Arrangementet er gratis, og kræver ingen tilmelding. Du møder bare op.

Du er velkommen til at give en donation til hjælp til betaling af huslejen.Vi anbefaler 50 kr. men alt er velkomment.Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og MichaelEmail: denindresol@gmail.comtlf. 61330508www.facebook.com/denindresol

ID: 241018MED

KABBALAH GRUNDSKOLE #4: ÅNDENS VIRKE I KOSMOS, Kursus ved Kim Pedersen
2024-10-19 10:00 - 2024-10-20 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Kabbalah grundskole består af 4 weekender. Dette er den fjerde weekend. Se beskrivelse nedenfor.

Fjerde weekend:

Fjerde modul handler om den øverste triangel i Livets Træ, hvor vores dybeste vilje genkender sine kræfter. Vi lærer om antahkarana’en, som indvier os i vores kreativitet og skelneevne. Hvordan lærer vi at modtage, så vi kan forstå vores blokeringer? Hvordan omfavner vi vores nærhed og gør den til vores ven, så vi kan skabe forståelse mellem hændelser og måske ligefrem høste visdom? Er det overhovedet muligt at være i os selv? Vi vil udforske hvordan Ånden har ventet på, at vi skal blive klar til dens eksistens. Hvordan forbinder den sig med det indre liv i vort højere selv?

Kurset bliver afholdt i TFK’s lokaler Pris: 1200 kr. for medlemmer/ 1400 kr. gæster.

Tilmelding og betaling: Billetsystemet der er angivet nederst på siden bruges.

Beskrivelse af Kabbalah grundskole Kabbalah siges at være en over 3.000 år gammel tradition og handler om at modtage et budskab og give det videre. Kabbalah trækker tråde op til vores tid og er forbundet med Tarotten. På kurset tager vi en rejse gennem de forskellige traditioner i Kabbalahen, mens vi undersøger hvad der åbenbarer sig for os, vækker vores inspiration, forundring og glæde. Rejsen slutter i den hermetiske Kabbalah, hvor vi forbliver under forløbet. Gennem de 4 weekender undersøger vi en række af de mange mysterier, som har været med til at inspirere verdenen gennem så mange år. Livets Træ udgøres af 10 Sefiroth der repræsenterer forskellige livsområder samt af 22 forbindelsesveje, kendt som visdomsstierne. Vi vil benytte Tarotkort for at åbne op for disse stier. På kurset introduceres visualiseringsøvelser til at skabe indblik i dagens tema, således vi kan få glæde af Kabbalahens mystiske virke.

Kim Pedersen er en blændende foredragsholder og har arbejdet som medie i 30 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#kabbalah

ID: 241019BKPkfyTFK

Fjerde weekend:

Fjerde modul handler om den øverste triangel i Livets Træ, hvor vores dybeste vilje genkender sine kræfter. Vi lærer om antahkarana’en, som indvier os i vores kreativitet og skelneevne. Hvordan lærer vi at modtage, så vi kan forstå vores blokeringer? Hvordan omfavner vi vores nærhed og gør den til vores ven, så vi kan skabe forståelse mellem hændelser og måske ligefrem høste visdom? Er det overhovedet muligt at være i os selv? Vi vil udforske hvordan Ånden har ventet på, at vi skal blive klar til dens eksistens. Hvordan forbinder den sig med det indre liv i vort højere selv?

Kurset bliver afholdt i TFK’s lokaler Pris: 1200 kr. for medlemmer/ 1400 kr. gæster.

Tilmelding og betaling: Billetsystemet der er angivet nederst på siden bruges.

Beskrivelse af Kabbalah grundskole Kabbalah siges at være en over 3.000 år gammel tradition og handler om at modtage et budskab og give det videre. Kabbalah trækker tråde op til vores tid og er forbundet med Tarotten. På kurset tager vi en rejse gennem de forskellige traditioner i Kabbalahen, mens vi undersøger hvad der åbenbarer sig for os, vækker vores inspiration, forundring og glæde. Rejsen slutter i den hermetiske Kabbalah, hvor vi forbliver under forløbet. Gennem de 4 weekender undersøger vi en række af de mange mysterier, som har været med til at inspirere verdenen gennem så mange år. Livets Træ udgøres af 10 Sefiroth der repræsenterer forskellige livsområder samt af 22 forbindelsesveje, kendt som visdomsstierne. Vi vil benytte Tarotkort for at åbne op for disse stier. På kurset introduceres visualiseringsøvelser til at skabe indblik i dagens tema, således vi kan få glæde af Kabbalahens mystiske virke.

Kim Pedersen er en blændende foredragsholder og har arbejdet som medie i 30 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#kabbalah

ID: 241019BKPkfyTFK
